open-index/open-wikipedia-markdown huggingface dataset:
Otto Taube

**Otto Fredrik Taube** (1832–1906) var en svensk militær og statsråd.

Taube startet sin militære karriere som underløytnant i Andra livgrenadjärregementet i 1851, fra 1858 tilknyttet den svenske generalstaben, og i 1879 var han blitt beskikket som oberst. Han var fra 1880 til 1882 krigsminister i den svenske regjeringen. Han fortsatte en militær karriere i flere stillinger også etter statsrådsperioden, med rang som generalmajor fra 1888 og generalløytnant fra 1897, før han tok avskjed fra det militære i 1899.

## Bibliografi
* *Träffningen vid Weissenburg d. 4 aug. 1870.* Stockholm, Norstedt (1885).
* *Några ord om officerskåren : anförande i K. Krigsvetenskapsakademien år 1898 vid nedläggandet af styresmannabefattningen*. Stockholm, Norstedt (1901).

## Referanser
Fettkontoret

**Fettkontoret **var et departementskontor under Forsyningsdepartementet, opprettet i 1939. I starten lå det under Den alminnelige avdelingen, før det like etter 9.april 1940 ble overført til Direktoratet for proviantering og rasjonering. Da Forsyningsdepartementet ved kongelige resolusjon 7. desember 1945 ble nedlagt, ble Fettkontoret overført til Handelsdepartementet.

Kontoret hadde ansvaret for saker vedrørende forsyning, rasjonering og fordeling av fett og fete oljer, samt råstoffer til fremstilling av disse og produkter som fett og fete oljer inngikk i.

## Arkivet
Arkivet til Fettkontoret oppbevares i Riksarkivet og er på 53 hyllemeter. Det inneholder journaler med register 1939-1946, alfabetisk ordnet journalkort 1945 og 1948-1952 og kopibøker 1939-1952. Sakarkivet er ordnet etter arkivnøkkel og omhandler forsyninger, rasjoneringer og omsettingsregulering av forskjellige fettstoffer og varer som inneholder slike stoffer. Her finnes også materiale om tildeling av fett og fettholdige varer til ulike brukergrupper som bedrifter og enkeltpersoner, til spisebruk og teknisk bruk, eksport og eksportlisenser for fettholdige varer og produksjons-, beholdnings- og forbruksoppgaver.

## Se også
* Statens fettdirektorat

## Litteratur
* Johannessen, Knut / Kolsrud, Ole / Mangset, Dag (red.): ''Håndbok for Riksarkivet''. Side 210-212. Ad Notam Gyldendal. Oslo ISBN 82-417-0137-3

## Eksterne lenker
*
Vest-Agder politikammer

**Vest-Agder politikammer** var et politikammer på Agder. Fra 2002 ble Vest-Agder politikammer en del av det nyopprettede Agder politidistrikt.

## Historikk
Ved kgl.res. av 6. november 1897 (til gjennomføring av lov om delvis omordning av det sivile embetsverk 21. juli 1894 nr. 5) ble det bestemt å opprette flere nye politimesterembeter, deriblant Lister og Mandal politimesterembete. Embetsdistriktet skulle omfatte Mandal, Flekkefjord, hele Lister fogderi, herredene Halse og Harkmark, Holum, Øyslebø og Laudal, samt Nordre Undal og Søndre Undal av Mandal fogderi. Bestemmelsene fra 1894 og 1897 ble for Lister og Mandals vedkommende iverksatt etter kronprinsregentens res. 16. april 1904. Det eneste avviket fra planen var at byfogden i Flekkefjord (dvs. sorenskriveren) fortsatte å være politimester i byen frem til 1921.

Fra 1. januar 1919 skiftet Lister og Mandal amt navn til Vest-Agder fylke. Samtidig endret politimesterembetet navn til Vest-Agder politikammer.

Fra 1. oktober 1921 ble også Flekkefjord lagt til Vest-Agder politiembetets distrikt, samtidig som Finsland, Bjelland, Grindheim og Åseral ble overført fra politimesteren i Kristiansand til politimesteren i Vest-Agder (etter kgl.res. av 16. juli 1921).

Fra 1. januar 2002 ble Vest-Agder politidistrikt en del av det nyopprettede Agder politidistrikt. Samtidig ble Sirdal lensmannskontor overført til Rogaland politidistrikt.

## Arkiv
Arkivet etter Vest-Agder politikammer er avlevert til Statsarkivet i Kristiansand. Arkivet har et omfang på 121 hyllemeter.

## Eksterne lenker
* Arkivkatalog for Vest-Agder politikammer hos Statsarkivet i Kristiansand 

## Kilder
* Statsarkivet i Kristiansand, arkivkatalog for Vest-Agder politikammer.
Nils Windfeldt Thoresen

**Nils Windfeldt Thoresen** (født 8. mai 1822 i Kviteseid, død 24. oktober 1907) var en norsk lege som forsket på syfilis og andre smittsomme lidelser som difteri, lungebetennelse og skarlagensfeber. Han var  far til Cecilie Thoresen.

## Bakgrunn

Han var sønn av Thore Thoresen (1789–1850) og Ida Christine Møller (1789–1867). Faren var klokkersønn fra Kviteseid som hadde gått på Blågård seminar, et treårig lærerseminar som holdt til utenfor København, etter initiativ fra sogneprest i Kviteseid Niels Windfeldt, som også bekostet hele utdannelsen og oppholdet. Nils ble dermed oppkalt etter farens velgjører, men de var ikke i slekt. Faren arbeidet i noen år som lærer i prestegjeldet og ble i 1819 første lærer ved Kviteseid skolelærerseminar på Kosi i Brunkeberg i Kviteseid; han tok senere teologisk embetseksamen i Christiania og ble senere sogneprest i Hjartdal og Borge.

## Karriere

Etter i 1842 å ha gått ut av Skiens skole med laud, og blitt cand.med. i 1848, også med laud, var Thoresen 1848 til 1850 knyttet til Rikshospitalet og Fødselsstiftelsen som *kandidat*, foruten å være amanuensis ved de medisinske laboratorier underlagt syfilisprofessorene Carl Wilhelm Boeck (1808–1880) og Johan G. Conradi (1835–1919).

Han ble i 1852 gift med Marie Johanne Benneche (1827–99), datter av en kjøpmann Christian Schultz Benneche i Kristiania. De ble forresten foreldre til Cecilie Thoresen (1858–1911) som i 1882 ble første kvinnelige norske artianer. Samme året bosatte de seg i Eidsvoll, der Nils fikk fast jobb som badelege ved *Eidsvolds bad* i tillegg til å drive egen praksis og være fattiglege i Hurdal. I 1873 sikret han seg H.K.H. Kronprinsens gullmedalje på en avhandling der han studerte nettopp syfilis, hvorvidt det kunne spores noen sammenheng til *Phthisis*, et arkaisk navn på tuberkulose. Det var i 1878 han ble distriktslege i Ullensaker som ligger like ved, så han fortsatte å bo der, på Marienlyst gård. Han gikk av med pensjon i 1901.

Ifølge lokalhistoria var han en ivrig skiløper som på 1870-tallet inspirerte til at man etablerte Eidsvolds Skiforening. Fordi han var telemarking og hadde lært skikunsten i oppveksten i Morgedal, kunne han ha vært barndomsvenn av Sondre Norheim (1825–1897).

I 1886 ble han innvalgt i Det Norske Videnskaps-Akademi og i 1890 fikk han St. Olavs Orden.

## Referanser
Arkivmagasinet

***Arkivmagasinet*** var et informasjonsblad fra Arkivverket som ble utgitt fra 1987 til 2015 i tre årlige utgaver. Bladet ble sendt til offentlige bibliotek, registrerte historielag og privatpersoner som hadde bestilt det. Det er tilgjengelig fra og med 2006-årgangen online digitalt.

## Referanser


## Eksterne lenker
* Arkivmagasinet som pdf
Kismet

**Kisme't** (etter persisk قسمت *qismat* og eldre tyrkisk *qismat*, nå *kısmet*, av arabisk قسمة, *qisma*, *ki'sme*, i utgangspunktet fra قسم, *qasama*, «dele», «fordele») betyr egentlig «deling», senere «del»,  «lodd» (قسم, *qasama*), overført «skjebne», og sikter til hvert menneskes av Gud nøye bestemte livslodd, særlig i eldre tyrkisk fatalistisk tradisjon.
Layla

**Layla** (eller **Leyli**, fra arabisk, betyr *natt*) er en kvinnelig mytologisk figur i Midtøsten og ikke minst innen sufismen. Hun er mest kjent fra det persiske kjærlighetseposet *[[Layla og Majnun]]* av Nizami Aruzi på 1100-tallet. 

Antagelig er Layla og Lilith opprinnelig den samme, men i sufisk tradisjon er Layla kommet til å få en betydelig mer positiv framtoning som symbol for den sanne kjærlighet, mens Lilith der fremstilles som en succuba og lilims mor.

Eric Clapton skrev i 1970 sangen *Layla*.

## Referanser
Peri

:*Denne artikkelen handler om ordet Peri, for stillas og forskalingprodusenten Peri se [[Peri SE]].*

 
 
 
**Peri** eller **pari** (persisk پری ) er et vesen som forekommer i persisk mytologi, og også er kjent i andre asiatiske myter. De er ætlinger av falne engler som er blitt nektet adgang til paradiset til de har gjort bot. I tidlige kilder beskrives de som onde, i senere er de velvillig innstilte. De ligner bevingede alver, og besøker iblant de dødeliges verden.

Pari er et vanlig persisk og kurdisk kvinnenavn; et vanlig tyrkisk kvinnenavn er Perihan som betyr Peris (eller alvenes) dronning.
ScanAid

**Scan Aid** er en norsk frivillig organisasjon som satser på utdannelse i Gambia. Organisasjonen driver skoler, en helsestasjon og støtter høyere utdanning gjennom finansiering via fadderordninger. Organisasjonen er upolitisk og livssynsnøytral. 

## Referanser


## Eksterne lenker
* 
*
Ann-Cathrin Ramberg

**Ann-Cathrin Ramberg** (født 1939) er en norsk manusforfatter, tv-regissør, tv-produsent, prosjektleder og forfatter. Hun lagde i hovedsak barneprogrammer, blant annet *[[Hannes sommer]]* og ''Lillys butikk''*.*

Fra 1964 arbeidet hun for NRK TV som regissør og manusforfatter, producer og prosjektleder, først som fast ansatt og senere som frilanser. Hun har også vært med på enkelte produksjoner for Fjernsynsteatret.

En av hennes dramaserier finnes på *Museum of Television & Radio* i New York i kategorien *Outstanding Children´s Productions*.

## Familie
Ann-Cathrin Ramberg er datter av danser og koreograf Elsa Ramberg og radiomannen Otto Nielsen, og søster av blant andre journalisten og forfatteren Atle Nielsen. Forfatteren Roskva Koritzinsky er hennes datterdatter, og spilte som barn en av rollene i TV-serien *[[Karsten og Petra (TV-serie)|Karsten & Petra]]*. Hun var gift med Per Moen som døde i 2020. 

## Bokutgivelser
I 1979 ga hun ut barneboken *Hannes sommer* på Tiden norsk forlag.

For NRK har hun laget en oversikt over alle program vist i *[[Barne-TV]]* fra starten og ut 2003. 

Hun har også gitt ut en samling med viser av faren Otto Nielsen; boken heter *Litjvisa mi* etter en av farens populære sanger, og har undertittelen «en visebiografi». I 2018 ga hun biografien *Streiftog gjennom et liv* om faren.

## Filmografi
### Manus og regi
* 1967: *[[Lekestue (Barne-TV)|Lekestue]]* – med Kanalta som skapdukke
* 1968: *[[Lykkehjulet (NRK)|Lykkehjulet]]* – månedsmagasin for de minste, med hånddukken Nikodemus (spilt av Rigmor Lange)
* 1968: *[[Triola da Gamba]]*
* 1970: *[[TV-barnet]]* (Regi)
* 1973: *[[Blokk 12, Oppgang C]]* (manus)
* 1978: *[[Hannes sommer]]*
* 1980–1986: *[[Halvsju]]*
* 1985: *[[C-blokk|C-blokk bandet]]* – dramaserie som ble sendt som innslag i Halvsju
* 1988: *[[Kaja og klovnen]]* (novellefilm)
* 1989: *[[Barn – i veien?]]*
* 1989–1991: *[[VVP]]* – ungdomsprogrammer
* 1995–1997: *[[Lillys butikk]]*
* 2002: *[[Karsten og Petra]]* – serie på 13 programmer basert på bøkene av Tor Åge Bringsværd og Anne Holt

### Regi
* 1968: *[[Du og jeg og vi to (TV-serie)|Du og jeg og vi to]]* – programleder: Ragne Tangen
* 1968: *[[Falkeklubben]]* – programleder: Rolf Riktor
* 1982: *[[Vår gamle gudelære]]* – manusforfatter: Tor Åge Bringsværd

## Bibliografi
* 1979 *Hannes sommer* – basert på TV-serien ''Hannes sommer''
*2002 *Litjvisa mi.* *En visebiografi med 100 av Otto Nielsens viser* (Norsk Musikforlag)
*2018 *Streiftog gjenom et liv* (Communicatio Forlag)

## Referanser




## Eksterne lenker
*
*
Leir bru

**Leir bru** er ei buebru ved Vie i Grong bygget i 1905. Den er synlig fra , og er idag i bruk som gangbru. Fv760 krysser idag Leirelva over en betongkulvert, rundt 15 m sørøst for brua. Brua er bygd i armert betong. 

Brua ble fredet av Riksantikvaren 17. april 2008.

## Referanser


## Eksterne lenker
*
Goggi Egede-Nissen

**Georga «Goggi» Wilhelma Egede-Nissen** (født *Ellertsen* 20. januar 1871 i Bergen, død 15. august 1959) er best kjent som AP-politiker og NKP-leder Adam Egede-Nissens hustru og kampfelle gjennom seks tiår, og som husfrue i et hjem som fostret en rekke av samtidens kjente norske skuespillere.

## Liv og virke
Hun var datter av skipsmegler Fredrik Johan Ellertsen (1821–1907) og Marianne Schnelle (1827–1910). Selv om hun kom fra en velsituert familie, fikk hun tidlig merke livets økonomiske realiteter. Dels ble familien rammet av skipstap, dels av kausjonsforpliktelser som gjorde ende på formuen - og førte til at dens sommersted «Solbakken» måtte selges.

I sin ungdom viste hun talent for sang og skuespill, og spilte blant annet fiolin i Tyskland. Hun oppga imidlertid egne kunstneriske karriereplaner da hun i  1892 giftet seg med Adam Egede-Nissen. I det lange ekteskapet hadde hun ikke bare ansvar for hus, hjem og etter hvert elleve barn. Hun deltok også aktivt i det politiske livet, og spilte en viktig rolle for Adam Egede-Nissen da han ved århundreskiftet fikk plass på Stortinget. Selv forteller han i sine memoarer at «Goggi ble min stadige medarbeider», og i hjemmet ble det rutine at ektemannen alltid først leste sine taler, artikler og korrespondanser for kona.

Da familien i 1897 flyttet til Vardø opptrådte hun på møter der mannen talte. Der fikk «Goggi» mye oppmerksomhet for sitt fiolinspill. Som hjemmeværende med barna ble hun heller ikke skånet i datidens politiske miljø: I Vardø opplevde hun blant annet å få vindu i boligen kastet inn mens mannen var på seiersmøte i losjen «Polarstjernen» etter en avstemning om brennevinssalg i byen. Da nyheten om steinkastingen nådde losjen vandrer møtedeltagerne i samlet tropp hjem til Goggi. Senere bosatte familien seg i Stavanger, der Egede-Nissen etter 1911 ble en berømt og beryktet postmester, og fra 1916 til 1919 var ordfører. 

Etter at Arbeiderpartiet ble splittet i 1923 ble hun liksom mannen medlem av Norges Kommunistiske Parti. I 1932 fulgte hun også sin mann på en større reise i Stalins Sovjetunionen.

Familien forlot Stavanger i 1933 og bosatte seg på sine eldre dager i Bærum. 

Parets elleve barn fikk en oppvekst preget av både farens og morens kulturelle interesser: Syv av barna ble da også kjente skuespillere: Aud Richter, Gerd Grieg, Ada Kramm, Oscar Egede-Nissen, Stig Egede-Nissen, Unn Goggi «Lill» Egede-Nissen og Gøril Havrevold.

## Referanser
Bygdeting

**Bygdeting** var i flere århundrer sentrum for lokalsamfunnet samt et organ for lokalt selvstyre og statlig kontroll med bygdene i Norge. Bygdetingene har en historie som sannsynligvis strekker seg tilbake til vikingtiden, og er beskrevet i Landsloven fra 1274. Fra 1590 var bygdetingene første rettsinstans i det norske rettssystemet. Dette systemet var aktivt fram til det gradvis ble svekket fra 1790-tallet, via opprettelsen av underdomstoler i 1880 til bygdetingene ble avskaffet i 1927.

## Bygdetingene under Landsloven
Bygdetingene under Landsloven fra 1274 var både organet for det lokale selvstyret og for den statlige kontrollen med bygdene. Om pålegg og lover fra kongen skulle være gjeldende, måtte de offentliggjøres på bygdetingene, og kun på disse tingene kunne man fatte  bindende beslutninger for folket i bygdene som lå i tingområdet. Bygdetingene fungerte også som domstol for en rekke ulike saker, der det ble oppnevnt en domsnemd for hver enkelt sak.

## Bygdetingene etter 1590
I en kongelig forordning i 1590 ble bygdetingene omgjort til første rettsinstans i et nasjonalt rettssystem, og det ble etablert faste domsutvalg på tingene. Tingene hadde også diverse andre funksjoner for kongen og bygdesamfunnet, og det ble opprettet en egen sekretærstilling for tingene. Snart fikk denne sekretæren, sorenskriveren, eneansvaret for mye av det bygdesamfunnet hadde hatt ansvar for, og ble etterhvert for eksempel enedommer med lagmennene fra bygden som vitner. Fra 1790 og utover ble bygdetingenes funksjon svekket gjennom en serie reformer. I 1880 ble det opprettet nye underdomstoler, og i 1927 ble bygdetingene avskaffet.

Fra midten av 1600-tallet var tinglysing av private forhold og ulike pålegg fra kongen tingenes viktigste oppgave i tillegg til domstolfunksjonen. Forhandlinger mellom embedsmenn og allmuen foregikk også på disse tingene, og skatter ble vanligvis betalt på tingene. Dette skjedde enten på de ordinære tingene eller på egne «skatteting». På tingene kunne også bygdefolket kommunisere til øvrigheten, og det fungerte derfor som deres måte å påvirke oppover.

Bygdetingene var «allting», noe som vil si at alle selvegne bønder kunne møte. Området som ble innkalt til de ulike tingene var et tinglag, og kunne omfatte et skipreide, et herred eller et prestegjeld. Ofte var de samsvarende med prestegjeldene, særlig etter 1600. Utgifter til tingene ble kostet av bøndene. Hyppigheten for tingene varierte. I 1643 ble det sagt at det skulle være hver måned eller minst annenhver måned i Sør-Norge, men etter Christian Vs Norske Lov av 1687 ble det sagt at det skulle være tre ganger i året i sør, to ganger enkelte steder og en gang i året i nord. Som oftest fikk tingene navn etter når de ble holdt (vinterting, vårting osv.) Fra slutten av 1700-tallet ble månedsting igjen forventet.

## Se også
*Ting (forsamling)

## Eksterne lenker
* Artikkelen «Bygdeting» i ''Norsk historisk leksikon'' 2. utgave, 3. opplag (2004) - Artikkelen fungerer som kilde for denne artikkelen.
Vladimir Canjuga

**Vladimir Canjuga** (født 3. april 1960 i Varaždin) er en kroatisk håndballtrener, som er sjef for det kroatiske kvinnelandslaget hvor han har implementert sitt konsept om et solid forsvar og raske kantspillere.

Canjuga utdannet seg i den kroatiske hovedstaden Zagreb, hvor han skrev sin hovedoppgave om håndball ved «Fakultetet for kroppsøvelse» i 1983. Han foreleser fortsatt i kroppsøvning på gymnasiet ved sitt hjemsted Ivanec.

## Trenerkarrière
### Klubblag
Canjuga startet sin trenerkarriere i 1979, hvor han i en tiårsperiode blant annet trente Ekol Ivančica fra Ivanec, Perutnina Pipo IPC fra Čakovec og Varteks Varaždin fra Varaždin.

### Aldersbestemte landslag
I 1989 ble han ansatt av Kroatias håndballforbund, som trener for aldersbestemte landslag. Canjuga's hittil største suksess ko da han ledet Kroatia til gullmedalje under Ungdoms-VM i håndball for menn i 2009.

Han tok også Kroatia til sølvmedalje under Ungdoms-EM 2004 i Beograd og bronsemedalje under Junior-VM 2005 i Qatar.

### Skolelag
Canjuga har også trent sitt eget skolelag, som han har vunnet flere pokaler med i hjemlandet og en sølvmedalje under VM i Thessaloniki i 2002.

### Kvinnelandslaget
Siden august 2010 har Canjuga trent det kroatiske kvinnelandslaget, hvor han blant annet kvalifiserte laget til Håndball-EM 2010, Håndball-VM 2011 og Håndball-EM 2012.

## Referanser
Anton Fridrichsen

**Anton Johnson Fridrichsen** (født 4. januar 1888 i Meråker, død 16. november 1953) var en norsk teolog og professor ved Universitetet i Uppsala.

Anton Fridrichsen var sønn av presten Jakob Skavlan Fridrichsen (1852–1915) og Maria Johnson. Han ble *[[cand. theol.]]* i 1911 og studerte deretter urkristelig teologi og klassisk filologi ved Universitetet i Breslau og Universitetet i Göttingen. Etter et par år som vikarprest i forskjellige sognekall, ble han universitetsstipendiat i 1915. Fra 1916 var han dosent. I 1925 fikk han den teologiske doktorgraden fra Universitetet i Strasbourg, med en avhandling om *Le problème du miracle dans le christianisme primitif* («Mirakelets problem i urkristendommen»). I 1928 ble han utnevnt til professor i eksegetikk ved Universitetet i Uppsala. Under 2. verdenskrig var han formann i eksamenskommisjonen for norske studenter ved svenske universiteter.

## Referanser


## Litteratur
* Reidar Bolling: *Norges prester og andre teologiske kandidater*. Oslo: Hanche, 1949.

## Eksterne lenker
Eyvind Fjeld Halvorsen

**Eyvind Fjeld Halvorsen** (født 4. mai 1922 i Norderhov, død 19. mars 2013) var en norsk norrøn filolog og professor ved Universitetet i Oslo.

Eyvind Fjeld Halvorsen ble *[[cand. philol]]* med norsk hovedfag i 1947, og studerte deretter i Paris. Han foreleste ved Universitetet i Glasgow fra 1949 til 1954, da han ble dosent i norrøn filologi ved Universitetet i Oslo. I 1960 fikk han doktorgraden for en avhandling om *The Norse version of the Chanson de Roland* (om *[[Karlamagnússaga]]*). I 1962 ble han professor. Han var dekan for det historisk-filosofiske fakultetet fra 1964 til 1969.

Halvorsen var formann i Norsk språknemnd.

## Utmerkelser
Halvorsen var medlem av Det Norske Videnskaps-Akademi fra 1961.

## Referanser


## Litteratur
* *Studentene fra 1940*. Oslo, 1965.

## Eksterne lenker
Ragnar Asting

**Ragnar Asting** (født 4. januar 1897 i Gildeskål, død 9. september 1936) var en norsk teolog og dosent ved Universitetet i Oslo.

Ragnar Asting var sønn av lærer og kirkesanger Gunnar Amundsen (1842–1917). Han tok realartium i Harstad i 1915 og ble *[[cand. theol.]]* i 1923. Deretter studerte han ved Universitetet i Marburg og Universitetet i Heidelberg, under blant andre Rudolf Bultmann. Fra 1925 var han universitetsstipendiat. I 1930 fikk han den teologiske doktorgraden for en avhandling om *Die Heiligkeit im Urchristentum* («Helligheten i urkristendommen»). Fra 1928 fungerte han som dosent i teologi etter Anton Fridrichsens avgang, og fikk utnevnelse til stillingen i 1931.

## Utmerkelser
Asting fikk H.M. Kongens gullmedalje i 1926 for avhandlingen «Normer og motiver i Paulus' etikk». Han ble kommandør av den serbiske St. Sava-ordenen i 1931.

## Referanser


## Litteratur
* *Studentene fra 1914*. Oslo: Grøndahl, 1939.

## Eksterne lenker
Sten Bugge

**Sten Bugge** (født 29. mars 1885 i Hen i Ådalen, død 22. juli 1977) var en norsk prest og misjonær.

Sten Bugge var sønn av ingeniøren Harald Bugge (1854–1938). Han ble *[[cand. theol.]]*  i 1908 og var misjonsprest i Kina fra 1910. I 1915 ble han bestyrer av Det norske misjonsselskaps skole i Taohwalun, og var fra 1928 til 1934 rektor for den lutherske presteskolen i Shekou. Fra 1934 var han tilbake i Norge og kom med i Oxford-bevegelsen. Han underviste i Det nye testamente ved Universitetet i Oslo fra 1942 til 1943.

Bugge utga en bok om den kinesiske filosofen Konfusius i serien *[[Religionens stormenn]]*.

## Referanser


## Litteratur
* Reidar Bolling: *Norges prester og andre teologiske kandidater*. Oslo: Hanche, 1949.

## Eksterne lenker
Karl Petersen

**Karl Petersen** (født 9. november 1895 i Trysil, død 24. august 1978 i Vallset) var en norsk lokalpolitiker som representerte Arbeiderpartiet. Han ble valgt inn i kommunestyret i Romedal i 1926, og var ordfører fra 1932 til 1948. Da han ble ordfører i 1932 hadde kommunen en gjeld på over fire millioner kroner, og var satt under administrasjon.

Under andre verdenskrig var Petersen en av ordførerne i Hedmark som satt lengst før han ble avsatt. De fleste, blant annet 15 av 22 Ap-ordførere, ble avsatt i løpet av januar 1941. Petersen satt helt til august samme år. På slutten av krigen fungerte Petersen som en kurer for den allierte etterettningsorganisasjonen XU.

Petersen trakk seg fra kommunestyret i 1948. Fra 1954 til 1963 var han kontorsjef i Romedal kommune.

## Referanser
Brod festning

**Brod festning** i Slavonski Brod i Kroatia er en festning oppført mellom 1715 og 1780 av den østerrikske feltherre Eugene av Savoia. Den var en del av Østerrikes militærgrense mot Det ottomanske riket. Osijek ved Drava og Stara Gradiška ved Sava, var en del av den samme forsvarslinjen. Festningen er oppført etter Vaubans system, formet som en stjerne.

Festningen kunne innkvartere 4000 soldater og 150 kanoner. Festningsanlegget dekker ca. 33 hektar. Brod festning var beregnet å skulle holde en beleiring i 46 dager, men ble aldri utsatt for vesentlige angrep.  
## Bildegalleri

Tvrđava SB.jpg|Indre del av festningen
Gradskog poglavarstva SB.jpg|Festningsbygning

## Referanser
Peter Marstrander

**Peter Elisæus Marstrander** (født 15. april 1883 på Vega, død 29. august 1967) var en norsk teolog.

Peter Marstrander var sønn av presten Johan Henrik Rathmann Marstrander (1844–1927) og Elisabeth Margareta Behrens (1852–1936). Han ble *[[cand. theol.]]* i 1908 og studerte deretter ved Universitetet i Marburg og Universitetet i Heidelberg. I 1914 ble han utnevnt til personalkapellan i Korskirken i Bergen. Fra 1917 til 1925 var han universitetsstipendiat i systematisk teologi ved Universitetet i Oslo. Fra 1918 var han dessuten husfar ved Studenterhjemmet. Fra 1926 var han hovedlærer ved Det praktisk-teologiske seminar, og fra 1937 rektor.

## Litteratur
* Reidar Bolling: *Norges prester og andre teologiske kandidater*. Oslo: Hanche, 1949.

## Eksterne lenker
Sykehusbygg

**Sykehusbygg HF** er et helseforetak som eies i fellesskap av Norges fire regionale helseforetak. Hovedformålet med Sykehusbygg er å sikre et nasjonalt kompetansemiljø for sykehusplanlegging og -bygging.

Helseforetaket ble opprettet 10. november 2014 og har hovedkontor i Trondheim.

## Styre
* Hanne Gaaserød (leder)
* Reidun Martine Rømo (nestleder)
* Hilde Rolandsen
* Ivar Eriksen
* David Halvorsen
* Kine Røst (Ansattevalgt styrerepresentant)
* Kjetil Thuv (Ansattevalgt styrerepresentant)

## Referanser


## Eksterne lenker
*
Professional Chess Association

**Professional Chess Association** (PCA) var en sjakkorganisajon, stiftet av Garri Kasparov og Nigel Short i 1993 for å promotere VM-kampen dem imellom det samme året.

## Bakgrunn
Ifølge FIDEs regler skulle arenaen for matchen velges i samarbeid mellom sittende mester (Kasparov), utfordrer (Short, og FIDE. Ifølge Kasparov og Short brøt FIDE med disse reglene ved at sittende FIDE-president Florencio Campomanes annonserte Manchester som arrangørby, uten å konsultere med spillerne.

## Historie
Kasparov og Short dannet da PCA og spilte sin VM-match i oktober 1993 i Savoy Theatre i London. Kasparov vant kampen 12,5-7,5.

Kasparov forsvarte i 1995 verdensmestertittelen i PCA ved å beseire Viswanathan Anand i en match som ble spilt i World Trade Center i New York. Kasparov tapte tittelen i 2000 til Vladimir Kramnik, som i neste omgang forsvarte tittelen mot Péter Lékó i 2004.

På grunn av pengeproblemer for PCA ble en gjenforeningsmatch med FIDE gjennomført i 2006 mellom Kramnik og regjerende FIDE-mester Veselin Topalov. Matchen ble vunnet av Kramnik, og dermed var 13 års rivalisering mellom FIDE og PCA avsluttet. Etter 6 år som PCA-verdensmester, fikk Kramnik dermed gleden av å være ubestridt verdensmester i sjakk i ett år, fram til 2007, da han tapte tittelen til Viswanathan Anand.
Protendipedidae

**Protendipedidae** er en utdødd gruppe (familie) av mygg (Nematocera). 

## Utseende
Små til  middelsstore (3-6 millimeter) mygg med smale vinger. Artene lignet fjærmygg, men vingene har tett kledt med fine hår (microtrichia).

## Fossiler
Gruppen er kjent fra øvre jura-tiden (165-130 millioner år før nåtid), fra Kirgisistan og Kina.

## Systematisk inndeling

* Orden **tovinger** (Diptera)
** Mygg (Nematocera)
*** Infraorden Culicomorpha
**** Familien Protendipedidae Rohdendorf, 1951
***** Slekten *[[Priscotendipes]]* Zhang, 1986 - 135-130 millioner år gammel
****** *[[Priscotendipes mirus]]* Zhang, 1986
***** Slekten *[[Protendipes]]* Rohdendorf, 1951 - 165-155 millioner år gammel
****** *[[Protendipes dasypterus]]* Rohdendorf, 1951
****** *[[Protendipes huabensis]]* Zhang, 1986

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/ 

## Eksterne lenker
*
Boholdoyidae

**Boholdoyidae** er en utdødd gruppe (familie) av mygg (Nematocera). 

## Utseende
Ganske små mygg med en kroppslengde på ca. 2 millimeter.

## Fossiler
Gruppen er beskrevet fra fossiler fra jura til tidlig kritt (161-122 millioner år før nåtid) fra Sibir.

## Systematisk inndeling

* Orden 'tovinger (Diptera)
** Mygg (Nematocera)
*** Infraorden Perissommatomorpha
**** Familien **Boholdoyidae** Kovalev, 1985
***** Slekten *[[Boholdoya]]* Kovalev, 1985
****** *[[Boholdoya alata]]* Kovalev, 1985
****** *[[Boholdoya thoracica]]* Kovalev, 1990
***** Slekten *[[Daiamyia]]* Kovalev, 1990
****** *[[Daiamyia discifera]]* Kovalev, 1990

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Bjelland bru

**Bjelland bru** er ei sprengverksbru ved Bjelland i Lindesnes kommune i Agder. Den krysser Mandalselva langs fylkesvei 462, og erstatter siden 1961 Gamle Bjelland bru fra 1864.

Riksantikvaren fredet brua 17. april 2008 sammen med Gamle Bjelland bru.

## Se også
* Liste over broer i Norge

## Referanser


## Eksterne lenker
*
Skreia Skøyteklubb Toten

**Skreia Skøyteklubb Toten** (stiftet 27. mars 1981 som *Skreia Skøyteklubb*) er et særidrettslag for hurtigløp på skøyter og rulleskøyter i Østre Toten og omegn. Skøyteklubben er medlem av NIF gjennom Oppland idrettskrets, og Norges Skøyteforbund gjennom Oppland skøytekrets. Som skøyteklubb hjemmehørende i Østre Toten kommune er de også medlem av idrettens kontaktutvalg i kommunen. Klubben endret navnet i 1997 fra *Skreia Skøyteklubb* til nåværende *Skreia Skøyteklubb Toten* for å inkludere hele Toten.

Rekrutteringen skjer i fra Toten. 

Skøyteklubben var arrangør av Landsmesterskapet 2003, som ble arrangert i Vikingskipet. Erik Gulbrandsen representerte Skreia SK som leder av Grenstyret Hurtigløp og dermed også som medlem av styret i Norges Skøyteforbund i tingperioden 1995–1997, og Randi Håkegård Eichler representerte SSK Toten og var medlem av valgkomitéen i NSF i tingperiodene 2001–2003 og 2003–2005.

## Kjente løpere
* Sander Eitrem (Verdensmester og OL-gull vinner)
* Ragnhild Andresen
* Randi Håkegård (-Eichler)
* Kai Stensli (Norgesmester junior)
* Øystein Kvikstad Skoglund, (Norgesmester junior)
* Amund Grønvold Skoglund, (Vinner av Norgescup junior)

## Eksterne lenker
*
Bella

**Bella** er et kvinnenavn med flere opprinnelser, blant annet som en kortform av *[[Isabella]]*. Navnet er vanlig i mange land, blant annet Indonesia og Australia.

## Etymologi
*Bella* har flere opprinnelser. Det er:
* en kortform av *[[Isabella]]* og andre navn som slutter på -bella, som *[[Mirabella]]* og *[[Arabella (navn)|Arabella]]*.
* en kjæleform av *[[Bergljot]]*.
* en kjæleform av *[[Berit]]*.
* en kjæleform av *[[Elisabeth]]*.
* en kjæleform av *[[Barbara]]*.
* en kortform av *[[Belinda]]*.
* en kortform av *[[Amabel]]*.
Navnet blir også assosiert med det latinske og italienske ordet *bella*, «vakker».

*Belle* og *Bell* er varianter av navnet.

## Utbredelse
*Bella* er kjent brukt i Sverige første gang i 1891. I Norge har navnet tradisjonelt vært mest brukt i Møre og Romsdal.

*Bella* har ungarsk navnedag 31. august og latvisk navnedag 3. september.

|}

## Kjente personer med navnet
Personene i listen er ordnet kronologisk etter fødselsår.
* Bella Abzug (1920&ndash;1998), amerikansk kvinnesaksforkjemper
* Bella Freud (f. 1961), britisk klesdesigner
* Bella Thorne (f. 1997), amerikansk skuespiller
* Bella Andre, amerikansk forfatter

## Annen bruk av navnet
* Bella Swan, rollefigur i serien Twilight

*Bella* var blant de hundre mest brukte hundenavnene og blant de hundre mest brukte kattenavnene i Norge i 2014. *Bella* var også blant de ti vanligste hundenavnene i Norge i en undersøkelse fra 2025.
*Bella* er også et vanlig navn på kyr i Norge.

## Referanser


## Eksterne lenker
Østerhus bru

**Østerhus bru** er ei bjelkebru som krysser Logna ved Kyrkjebygda i Åseral i Vest-Agder. Brua ble bygd 1953 og har i dag funksjon som gang- og sykkelvei langs Kaddeberg bru på . Den befinner seg rundt 15 m vest for denne og er formelt del av fylkesveien.

Riksantikvaren fredet brua 17. april 2008.

## Referanser


## Eksterne lenker
*
Archizelmiridae

**Archizelmiridae** er en utdødd gruppe (familie) av mygg (Nematocera).   

## Utseende
Slanke mygg som overflatisk lignet soppmygg (Mycetophilidae). Hodet hadde store fasettøyne som dekket hele hodet hos hannen, fasettene var av jevn størrelse over hele hodet. Antennene var lange og tynne med 16 ledd, eller kraftig reduserte. Vingene var brede, de fremre årene (Costa og R) kraftige, de bakre ganske svake. Årene Rs, M og CuA gikk alle ut fra en lengdeåre i vingens indre del.

## Fossiler
Gruppen er kjent fra fossiler fra øvre jura og nedre og midtre kritt. Gruppen er kjent både fra avtrykks- og ravfossiler.

## Systematisk inndeling
På grunn av vingenes årenett og variasjonen i antennenes utforming har denne gruppen blitt antatt å stå nært fluenes stamform.

* Orden **tovinger** (Diptera)
** Mygg (Nematocera)
*** Infraorden Bibionomorpha
**** Familien **Archizelmiridae** Rohdendorf, 1962
***** Slekten *[[Archimelzira]]* Grimaldi, Amorim & Blagoderov, 2003
****** *[[Archimelzira americana]]* Grimaldi, Amorim & Blagoderov, 2003
***** Slekten *[[Archizelmira]]* Rohdendorf, 1962
****** *[[Archizelmira baissa]]* Grimaldi, Amorim & Blagoderov, 2003
****** *[[Archizelmira kazachstanica]]* Rohdendorf, 1962
***** Slekten *[[Burmazelmira]]* Grimaldi, Amorim & Blagoderov, 2003
****** *[[Burmazelmira aristica]]* Grimaldi, Amorim & Blagoderov, 2003
***** Slekten *[[Zelmiarcha]]* Grimaldi, Amorim & Blagoderov, 2003
****** *[[Zelmiarcha lebanensis]]* Grimaldi, Amorim & Blagoderov, 2003

## Kilder

* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/
* Grimaldi, D., Amorim, D.S. og Blagoderov, V. (2003) The Mesozoic family Archizelmiridae (Insecta, Diptera). *Journal of Palaeontology* 77(2): 368-381. http://www.psjournals.org/doi/abs/10.1666/0022-3360%282003%29077%3C0368%3ATMFADI%3E2.0.CO%3B2

## Eksterne lenker
*
Petra Beňušková

**Petra Beňušková** (7. februar 1982 i Partizánske) er en slovakisk håndballspiller som spiller for det slovakiske landslaget og for den franske klubben Stella Saint-Maur.

## Karriere
### Klubb
Fra 2011 til 2014 spilte Beňušková for den tsjekkiske klubben Baník Most, hvor hun blant annet bidro med 36 mål da klubben vant 2012/13-sesongen av Challenge Cup. Hun flyttet deretter tilbake til Frankrike, etter ti år i Tsjekkia og Slovakia, for å spille for den franske andredivisjonsklubben Stella Saint-Maur.

### Landslag
I kvalifiseringen til Håndball-EM 2014, hjalp hun det slovakiske landslaget med 26 mål på seks kamper. Fem av målene kom i 24&ndash;24-kampen mot Frankrike, som sikret Slovakia en plass i mesterskapet.

## Meritter
### Baník Most
* Challenge Cup: 2013

## Referanser


## Eksterne lenker
*
Marianna Rebičová

**Marianna Rebičová** (15. august 1993 i Michalovce) er en slovakisk håndballspiller som spiller for det slovakiske landslaget og for barndomsklubben IUVENTA.

## Karriere
### Klubb
Rebičová har siden 2009 spilt på A-laget til barndomsklubben IUVENTA, som hun med 32 mål hjalp til åttendedelsfinale i 2013/14-sesongen av EHF-cupen.

### Landslag
Rebičová debuterte for det slovakiske landslaget som 17-åring mot Belarus i september 2010, og fulgte opp med 12 mål i hennes tre første kamper.

I kvalifiseringen til Håndball-EM 2014 scoret hun 11 mål i de fire første kampene, men grunnet en kneskade ble hun utilgjengelig i de to siste kampene.

## Referanser


## Eksterne lenker
*
Oselva

**Oselva**, **Oselvi** eller **Oselvo** kan vise til:

*Oselva (Rømskog) – ei elv i Rømskog kommune i Østfold
*Oselva (Vindafjord) – ei elv i Vindafjord kommune i Rogaland
*Oselva (Os) – ei elv i Os kommune i Hordaland
*Oselva (Modalen) – ei elv i Modalen kommune i Hordaland
*Oselva (Flora) – ei elv i Flora kommune i Sogn og Fjordane
*Oselva (Haram) (Storelva) – ei elv i Haram kommune i Møre og Romsdal
*Oselva (Molde) – ei elv i Molde kommune i Møre og Romsdal
*Oselva (Vanylven) – ei elv i Vanylven kommune i Møre og Romsdal
Crosaphididae

**Crosaphididae** er en utdødd gruppe (familie) av mygg (Nematocera).

## Fossiler
Familien er kjent fra fossiler fra øvre trias fra Australia og USA.
Familien er også registrert fra tidlig jura, totalt sett mellom 222-189 millioner år før nåtid.

## Systematisk inndeling
*Crosaphis anomala* ble opprinnelig beskrevet som en bladlus-lignende nebbmunn, senere flyttet til ordenen tovinger. Plasseringen er usikker, den har vært antatt å være beslektet med familien vindusmygg Anisopodidae, eller med flue-familien maurfluer Mythicomyiidae.

* Orden **tovinger** (Diptera)
** Mygg (Nematocera) (noe usikker plassering)
*** Infraorden Bibionomorpha
**** Familien **Crosaphididae** Kovalev, 1983
***** Slekten *[[Crosaphis]]* Evans, 1971
****** *[[Crosaphis anomala]]* Evans, 1971
****** *[[Crosaphis virginiensis]]* Blagoderov & Grimaldi, 2007

## Kilder

* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Henrik Rosensvärd

**Johan Henrik Rosensvärd** (født 13. oktober 1816 på den daværende svenske kolonien Saint-Barthélemy, død 13. november 1890 i Grums i Värmland)  var en svensk general, statsråd og riksdagsmedlem.

Rosensvärd startet sin militære karriere som underløytnant i Södermanlands regemente, og var senere blitt generalmajor i 1867. Rosensvärd satt flere perioder som medlem av Sveriges riksdag, og var også fra 1870 til 1873 landshøvding i Värmlands län. Han var fra 1877 til 1880 krigsminister i den svenske regjeringen, og senere fortsatte han i militær stilling, med rang som generalløytnant fra 1879.

## Referanser
Seward

**Seward** kan vise til:
* Seward (Alaska) - By i Alaska
* Seward Census Division - Et tidligere statistikkområde i Alaska
* Seward kullkraftverk - Kraftverk i Pennsylvania
* Seward County (Kansas)
* Seward County (Nebraska)
* William H. Seward - Amerikansk politiker og utenriksminister (1801 - 1872)

## Se også
*Pekersiden Seward County
Elliidae

**Elliidae** er en utdødd gruppe (familie) av mygg (Nematocera).   

## Utseende
Små til middelsstore (3–10 millimeter) mygg.

## Fossiler
Gruppen er kjent fra fossiler fra øvre jura og nedre kritt.

## Systematisk inndeling
Familien er trolig nærmest i slekt med Axymyiidae av de nålevende familiene.

* Ordenen **tovinger** (Diptera)
** Underordenen mygg (Nematocera) 
*** Infraordenen Bibionomorpha
**** Familien **Elliidae** Krzeminska, Blagoderov & Krzeminski, 1993
***** Slekten *[[Ellia]]* Krzeminska, Blagoderov & Krzeminski, 1993
****** *[[Ellia colorissima]]* Krzeminska, Blagoderov & Krzeminski, 1993
****** *[[Ellia khara]]* Krzeminska, Blagoderov & Krzeminski, 1993
****** *[[Ellia purbeckensis]]* Coram & Jarzembovski, 1999
***** Slekten *[[Polyanka]]* Krzeminska, Blagoderov & Krzeminski, 1993
****** *[[Polyanka minuta]]* Krzeminska, Blagoderov & Krzeminski, 1993

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Seward Census Division

**Seward Census Division** er en tidligere folketellingsdivisjon i den amerikanske delstaten Alaska. Det lå ved Alaskabukta, helt sør i delstaten, og utgjorde de østlige delene av Kenaihalvøya. I 1960 hadde området et totalt areal på  kvadratkilometer.

Området ble etablert som et valgdistrikt i 1958, og ble organisert som en del av Kenai Peninsula Borough ved etableringen av bykommunen i 1964.

## Befolkningsutvikling

## Kilder
* U.S. Bureau of the Census, ''Population of States and Counties of the United States: 1790 to 1990. From the Twenty-one Decennial Censuses''. Mars 1996. (Del III side 11-12) 
* Kartdata fra State of Alaska, Department of Labor and Workforce Development: *[https://web.archive.org/web/20140930004305/http://laborstats.alaska.gov/census/maps.htm#cen2000 Alaska Census Data]*. Boundary Maps. 

## Referanser
Oselva (Os)

**Oselva** (også skrevet *Oselvo*) er ei elv i Bjørnafjorden og Bergen kommuner i Vestland. Den starter fra Samdalsvatnet og renner gjennom en rekke innsjøer, med korte elvestrekninger mellom. De største av innsjøene er Hauglandsvatnet, Gåssandvatnet, Vinddalsvatnet og Hetleflotvatnet. Elva munner ut i Fusafjorden ved Osøyro. Over Samdalsvatnet kalles elva Samdalselva, som har utspring på Gullfjellet, like ved grensa til Samnanger. Regnet fra utspringet på Gullfjellet er elva  lang, og har et nedbørfelt på . Middelvannføringen ved munningen er .

## Natur
Dalbunnen er flat og elva har flere steder lagt opp grus- og sandterrasser. Vassdraget har et stort naturmangfold knyttet til elveløpsformer, botanikk og vannfauna. Store mengder dykkender og sangsvaner har tilhold i vassdraget både i trekktiden og vinterstid. Den rødlistede arten elvemusling finnes også i elva.

## Bruk
Områdene langs elva er i stor grad utnyttet til landbruksformål og bebyggelse. Bebyggelsen er hovedsakelig konsentrert rundt tettstedene Søfteland og Osøyro. E39 følger vassdraget fra Osøyro til Kalandseidet, og fylkesvei 164 går videre opp Hauglandsdalen.

Nedbørfeltet er blant Bergens viktigste friluftsområder. Både fjellområdene og skogen i Raudlimarka er mye brukt av turfolk, og selve vassdraget benyttes blant annet til kanofart, elvepadling og bading.

## Fiske
Oselva er blant de beste lakseelvene i Hordaland og er attraktiv for sportsfiskere. Elva er spesielt kjent for at laksen her har en tidlig oppvandring fra havet. Vassdraget er lakseførende over 26 kilometer, hvorav ni kilometer er elv og resten innsjø. I vassdraget finnes foruten laks også ørret, sjøørret, røye, ål, gjedde og trepigget stingsild.

## Vern
Vassdraget ble i 1973 vernet mot kraftutbygging gjennom Verneplan I for vassdrag. Hovedbegrunnelsen for vernevedtaket var betydningen for friluftslivet grunnet beliggenheten nær større tettsteder.

## Referanser
Christian Magnus De Falsen

**Christian Magnus De Falsen** (1719–1799) var en dansk-norsk embedsmann og jurist.

De Falsen ble født inn i en av de høyere borgerfamiliene i Danmark, og faren ble adlet i 1758 under navnet «De Falsen». Christian Magnus De Falsen gjorde karrière i statsapparatet, og ble i 1745 protokollsekretær i høyesterett og kanselliråd og fra 1760 assessor med rang av justisråd. I 1765 ble han utnevnt som en av tre medlemmer i kommisjonen som skulle undersøke omstendighetene rundt den såkalte strilekrigen i Bergen. De Falsen fremstod som leder for denne gruppen. Han, og resten av gruppen, gjorde et svært godt arbeide der både embedsmenn og bønder fikk legge frem sitt syn på det som hadde skjedd, og kommisjonen la fram en konklusjon som var balansert og rettet opp i en del av det som hadde vært bøndenes grunnlag for uroen.

Etter arbeidet med strilekrigen ble han i november 1765 utnevnt til justitiarius i overhoffretten i Christiania, det høyeste dommerembedet i Norge. Året etter fikk han rangen etatsråd og fra 1776 konferensråd. Han trakk seg tilbake i 1788 og ble erstattet av sin sønn Envold de Falsen, men ble boende i Christiania fram til sin død i 1799.

De Falsen var svært kunstinteressert, og oversatte flere skuespill, deriblant Molière og Corneille til dansk.

## Referanser


## Eksterne lenker
* Biografi i Norsk biografisk leksikon
Bommestad bru

**Bommestad bru** (**Gamle Bommestad bru**) er ei fagverksbru ved Bommestad i Larvik bygget i 1959. Den befinner på *Sørlandske hovedvei*, idag fylkesvei 256, og var del av europavei 18 før den nye Bommestadbrua som består av to parallelle motorveibroer ble tatt i bruk noen få meter nord.

Brua ble fredet av Riksantikvaren 17. april 2008.

## Se også
*Bommestadbrua
*Liste over broer i Norge
*Liste over broer i Norge etter lengde

## Referanser


## Eksterne lenker
*
Skubbergsenga bru

**Skubbergsenga bru** er ei kombinert sprengverks- og fagverksbru ved Matrand i Eidskog bygget i 1997. Den krysser  ved Kjellebekk.

Brua ble fredet av Riksantikvaren 17. april 2008.

## Referanser


## Eksterne lenker
*
Liste over belgiske politiske partier

Dette er en **lise over belgiske politiske partier**. Slik som i de fleste europeiske land blir belgisk politikk dominert av kristendemokratiske, sosialistiske, liberale og grønne partier; i Flandern står også noen flamsk-nasjonalistiske partier sterkt. Typisk for det politiske landskapet i Belgia er dessuten at de fleste partiene er inndelt etter landets tre språkgrupper: fransk, nederlandsk og tysk.

## Partier

Listen nedenfor lister partier som har representanter i minst ett av de belgiske parlamentene, rangert etter ideologi.

### Kristendemokrati

### Sosialisme

### Liberalisme

### Grønne partier

### Flamsk-nasjonalisme

### Regionalisme

### Libertarianisme

## Regionsparti
* Pro Bruxsel (tospråklig parti, aktivt i Hovedstadsregionen Brussel)

## Samholdspartier
### Nåværende samholdspartier
De nåværende samholdspartiene i Belgia er:
*Belgische Alliantie - Alliance Belge
*Belgische Unie - Union Belge (B.U.B.)
*Linkse Socialistische Partij / Parti socialiste de lutte (LSP/PSL)
*Partij van de Arbeid van België / Parti du Travail de Belgique (PVDA/PTB)
*Piratenpartij
*Socialistische Arbeiderspartij / Ligue Communiste Revolutionnaire (SAP/LCR)

### Tidligere samholdspartier
* Katholieke Partij (KP)
* Liberale Partij (LP)
* Belgische Werkliedenpartij (BWP)
* Ligue chrétienne belge Belgisch Christelijk Verbond (LCBCV)

Følgende partier startet som samholdsparti, men hvor de to språkfraksjonene langsomt har grodd fra hverandre og hvor partiet i mellomtiden har skiftet navn:
* BSP-PSB
* CVP-PSC
* PVV-PRL

## Se også
*Belgias politiske system

## Referanser
Heterorhyphidae

**Heterorhyphidae** er en utdødd gruppe (familie) av mygg (Nematocera).

## Fossiler
Gruppen er kjent fra fossiler fra jura, ca. 182 millioner år før nåtid, fra Tyskland.

## Systematisk inndeling

* Orden tovinger (Diptera)
** Mygg (Nematocera) 
*** Infraorden Bibionomorpha
**** Familien **Heterorhyphidae** Ansorge & Krzeminski, 1995
***** Slekten *[[Heterorhyphus]]* Bode, 1953
****** *[[Heterorhyphus analivarius]]* Bode, 1953
****** *[[Heterorhyphus anomalus]]* (Handlirsch, 1939)
****** *[[Heterorhyphus triangularis]]* Ansorge, 1996

## Kilder

* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Eoditomyiidae

**Eoditomyiidae** er en utdødd gruppe (familie) av mygg (Nematocera).

## Fossiler
Arten er kjent fra fossiler fra Nedre jura fra Tyskland.

## Systematisk inndeling
Artens nærmeste nålevende slektninger kan kanskje være familien hårvingemygg Ditomyiidae.

* Orden **tovinger** (Diptera)
** Mygg (Nematocera) 
*** Infraorden Bibionomorpha
**** Overfamilien Sciaroidea
***** Familien Eoditomyiidae Ansorge, 1996
****** *[[Eoditomyia primitiva]]* Ansorge, 1996

## Kilder
* Evenhuis, N.L. (1994 med senere revisjoner). Catalog of the fossil flies of the world http://hbs.bishopmuseum.org/fossilcat/

## Eksterne lenker
*
Fiskevollen bru

**Fiskevollen gangbru** er en gangbro ved Fiskevollen på grensen mellom Bydel Nordstrand og Søndre Nordstrand i Oslo. Broen går over Europavei 18.

Den ble vedtatt fredet av Riksantikvaren 18. april 2008, og broen må «bevares med samme dimensjoner detaljer som i dag».

## Referanser




## Eksterne lenker
*
Løka gamle bru

**Løka gamle bru**  er ei bjelkebru ved Løka i Kongsberg bygget i 1924 og krysser Jondalselva. Den befinner seg rundt 15 m sør for Løka bru på , og er i privat bruk. Den er oppført i betong som fungerer på samme måte som stål i fagverksbroer. Rekkverket bærer broen som også kalles hvalfiskbro.

Brua ble fredet av Riksantikvaren 17. april 2008. Det er bare tre bevarte broer av denne typen i Norge. Løka gamle bru erstattet en eldre steinhvelvbro (fra 1800-tallet) som også er bevart like ved.

## Se også
* Uribrua

## Referanser


## Eksterne lenker
*